turjo4nis/wikipedia-bn-dump-20250701 huggingface dataset:
শোলক ভিক্টোরিয়া মাধ্যমিক বিদ্যালয়

শোলক ভিক্টোরিয়া মাধ্যমিক বিদ্যালয় () বরিশাল জেলার উজিরপুর উপজেলার একটি প্রাচীন মাধ্যমিক বিদ্যালয়। ১৯৮৭ সালে জুনিয়র স্কুল হিসেবে বিদ্যালয়টি প্রতিষ্ঠিত হয়।

ইতিহাস 
১৮৮৭ সালে শোলক গ্রামে একটি নিম্ন মাধ্যমিক বিদ্যালয় প্রতিষ্ঠিত হয়। সতীশ চন্দ্র সেন মজুমদার বিদ্যালয়টি প্রতিষ্ঠিত করেন। বিদ্যালয়টি ১৮৯৯ সালে কলকাতা বিশ্ববিদ্যালয়ের স্বীকৃতি লাভ করে এবং কলকাতার মহারানী ভিক্টোরিয়ার নাম অনুসারে বিদ্যালয়টির নামকরণ করা হয়। ১৯০১ সালে বিদ্যালয়টি থেকে শিক্ষার্থীরা প্রথম এন্ট্রান্স পরীক্ষায় অংশগ্রহণ করে। এইজন্য ১৮৯৯ সালকে বিদ্যালয়টির মাধ্যমিক স্বীকৃতি লাভের বছর হিসেবে বিবেচনা করা হয় এবং পরবর্তীকাল থেকে ১৮৯৯ সালকেই বিদ্যালয়ের প্রতিষ্ঠা সাল হিসেবে উল্লেখ করা হয়। বিদ্যালয় এর এক হিন্দু প্রধান শিক্ষক স্কুল থেকে পালিয়ে যায় যার ফলে পরপর দুই বছর বিদ্যালয় থেকে প্রবেশিকা পরীক্ষায় শিক্ষার্থীরা অংশগ্রহণ করতে পারেনি। ফলে কলকাতা বিশ্ববিদ্যালয় বিদ্যালয়ের স্বীকৃতি বাতিল করে। পরবর্তীতে ১৯৫০ সালে স্থানীয় মুসলমান ও হিন্দু জনগোষ্ঠীর দ্বারা বিদ্যালয়টি পুনরায় চালু হয়।

অবস্থান 
বিদ্যালয়টি বরিশাল জেলার উজিরপুর উপজেলার শোলক ইউনিয়নের শোলক গ্রামে অবস্থিত।

তথ্যসূত্র

বহিঃসংযোগ 

 মাধ্যমিক ও উচ্চ মাধ্যমিক শিক্ষা বোর্ড, বরিশাল

১৮৮৭-এ প্রতিষ্ঠিত শিক্ষাপ্রতিষ্ঠান
১৮৮৭-এ ব্রিটিশ ভারতে প্রতিষ্ঠিত
১৮৯৯-এ প্রতিষ্ঠিত শিক্ষাপ্রতিষ্ঠান
১৮৯৯-এ ব্রিটিশ ভারতে প্রতিষ্ঠিত
বরিশাল জেলার বিদ্যালয়
উজিরপুর উপজেলা
রসুল বিজয় (জৈনুদ্দীনের কাব্য)

রসুল বিজয় ১৫ শতকের একটি উল্লেখযোগ্য কাব্যগ্রন্থ, যেটি মধ্যযুগে বাংলা সাহিত্যকে প্রতিনিধিত্ব করে। কাব্যটি মধ্যযুগের কবি জৈনুদ্দীন রচনা করেছেন, যিনি গৌড়ের সুলতান শামসুদ্দিন ইউসুফ শাহের সভাকবি ছিলেন, এবং তারই পৃষ্ঠপোষকতায় এটি রচনা করেছেন। লেখক জৈনুদ্দীন এই কাব্যটি লিখেই জনপ্রিয়তা লাভ করেন। তিনি গৌড়ের সুলতান শামসুদ্দিন ইউসুফ শাহের (১৪৭৪ - ১৪৮১) সভাকবি ছিলেন, এবং শামসুদ্দিন ইউসুফ শাহ সুলতান হবার আগে থেকেই জৈনুদ্দীনের লেখালিখির পৃষ্ঠপোষকতা করতেন। 

রসুল বিজয় কাব্যটি তার মৌলিক রচনা নয় বরং কোনো ফার্সি গ্রন্থের অনুসরণে লিখিত। তার এই কাব্যটি প্রাচীন বাংলা সাহিত্যে মুসলমান রচিত বিজয় কাব্যধারার অন্যতম পথিকৃৎ। কাব্যটি মূলত একটি কাহিনীকাব্য রচনা। এতে ইসলামের শেষ নবী মুহাম্মদ ও ইরাক অধিপতি জয়কুমেরের মধ্যকার দীর্ঘ যুদ্ধের বর্ণনা করা হয়েছে, কাব্য যুদ্ধে শেষে ইসলাম ও মহানবীর বিজয় দেখানো হয়েছে। কাব্যে রসুলের উপদেশ ও বানী রয়েছে, এছাড়াও যুদ্ধের নানা বর্ণনা ও রসুলের শৌর্যবীর্যের যে ব্যাপক বর্ণনা রয়েছে। 

কাব্যের উৎস ফারসি সাহিত্য থেকে নেওয়া হলেও, কোন কাব্য অনুসরণ এটি রচনা করা হয়েছে, এটা জানা যায়নি। প্রায় একই সময়ে রুকনউদ্দিন বারবাক শাহের রাজত্বকালে কবি মালাধর বসু  শ্রীকৃষ্ণবিজয় কাব্য রচনা করেন। রসুল বিজয় কাব্যটি সেই সময়ে এতোটাই জনপ্রিয় ছিলো যে, মনে করা হতো শ্রীকৃষ্ণবিজয়ের হিন্দুদের এবং রসুল বিজয় সাহিত্য ও ধর্মের মানদণ্ডে যথাক্রমে হিন্দুদের ও মুসলমানদের প্রতিনিধিত্ব করছে। 

আহমদ শরীফ সম্পাদিত মধ্যযুগের কাব্য-সংগ্রহের 'রণাঙ্গনের দৃশ্য'- অধ্যায়ে বইটি সম্পর্কে বিস্তারিত বর্ণনা রয়েছে। রসুল বিজয় কাব্যটি সেই সময়ে এতোটাই জনপ্রিয় ছিলো যে, এটাকে হিন্দুদের শ্রীকৃষ্ণবিজয়ের সাথে সাহিত্য ও ধর্মের মানদণ্ডে প্রতিনিধিত্ব করছে বলে মনে করা হতো।

আরও দেখুন 

 শেখ চাঁদ

তথ্যসূত্র

বহি:সংযোগ 

১৫ শতকের ভারতীয় গ্রন্থ
১৫ শতকের ইসলামি সাহিত্য
বাংলা ভাষায় মুহাম্মাদের জীবনীগ্রন্থ
মধ্যযুগের ইসলামের সংস্কৃতি
ইসলামি সাহিত্য
১৫ শতকে ইসলাম
মুহাম্মাদ সম্পর্কিত কাব্যগ্রন্থ
নবীবংশ

নবীবংশ সৈয়দ সুলতান রচিত ১৫ শতকের একটি বিখ্যাত মুহাম্মাদের জীবনীর সাহিত্যগ্রন্থ। এটি ১৫৮৪ সালে ২টি খন্ডে রচনা করা হয়েছে। এটি সৈয়দ সুলতানের সর্বশ্রেষ্ঠ কাব্যগ্রন্থ ও বাংলা সাহিত্যের অনন্য নিদর্শন। কাব্যটি লেখক আরবি কবি সা‘লাবি রচিত কিসাসুল আম্বিয়ার ভাবানুবাদ হিসাবে রচনা করেছেন। কাব্যটিতে ইসলামের নবীদের পাশাপাশি হিন্দু দেবতাদের বর্ণনায় কবির উদার মনোভাবের পরিচয় পাওয়া যায়। তবে ইসলামের শ্রেষ্ঠত্ব প্রমাণের উদ্দেশ্যই বইটি লেখা ও প্রকাশিত হয়েছে। এছাড়াও বিশাল এই মহাকাব্য থেকে সামসময়িক কালের দেশ ও সমাজের অবস্থা, রীতি-নীতি, সংস্কারের মনোভাব, মানুষের আচার-ব্যবহার প্রভৃতি সম্পর্কে ব্যপক ধারণা পাওয়া যায়।

বিষয়বস্তু

১ম খণ্ড 
কাব্যের ১ম খন্ডে একদম সৃষ্টির শুরু থেকে হজরত মুহাম্মাদের পূর্ব পর্যন্ত নানা পৌরাণিক ও ঐতিহাসিক ব্যক্তি সম্পর্কে আলোচনা করা হয়েছে। সাথে সাথে এসব পৌরাণিক ব্যক্তির জীবন কর্ম, আদর্শ ও মতাদর্শ সম্পর্কে আলোচনা করা হয়েছে। যেমন ইসলাম ধর্মের নবী আদম, শীষ, নূহ, ইব্রাহিম, মুসা, ঈসা প্রভৃতি সম্পর্কে, হিন্দু ধর্মের ব্রহ্মা,  বিষ্ণু, মহেশ্বর, নরসিংহ, বামন,  রাম, কৃষ্ণ প্রমুখ সম্পর্কে আলোচনা করা হয়েছে।

২য় খণ্ড 
কাব্যের ২য় খন্ডে রাসুলের জীবন চরিত সম্পর্কে আলোচনা করা হয়েছে। রাসুলের আবির্ভাব, তার বাল্যকাল, তার শৈশবকাল, ছোট বেলায় মা আমেনার কাছে গমন, তার থেকে ফিরে এসে আবু তালিবের নিকট বড় হওয়া নিয়ে আলোচনা করা হয়েছে। এছাড়াও রাসুলের নবুয়ত প্রাপ্তির পরের ঘটনা নিয়ে বিসর আলোচনা করা হয়েছে। ইসলাম প্রচার করতে গিয়ে বাধা-বিঘ্নের ঘটনা, মেরাজ যাওয়ার বিস্তারিত ঘটনা বইটিতে স্থান পেয়েছে।

আরো দেখুন 

১৫ শতকের ভারতীয় গ্রন্থ
বাংলা ভাষায় মুহাম্মাদের জীবনীগ্রন্থ
মধ্যযুগের ইসলামের সংস্কৃতি
ইসলামি সাহিত্য
১৫ শতকে ইসলাম
সৈয়দ সুলতানের বই
১৫ শতকের ইসলামি সাহিত্য
মুহাম্মাদ সম্পর্কিত কাব্যগ্রন্থ
গ্রেগ ক্লার্ক

গ্রেগরি ডেভিড ক্লার্ক (জন্ম ২৮ আগস্ট ১৯৬৭) একজন ব্রিটিশ রাজনীতিবিদ যিনি ২০১৬ থেকে ২০১৯ সাল পর্যন্ত ব্যবসা, শক্তি এবং শিল্প কৌশলের সেক্রেটারি অফ স্টেট হিসেবে দায়িত্ব পালন করেছেন। এছাড়াও তিনি ২০১৫ থেকে ২০১৬ সাল পর্যন্ত কমিউনিটি এবং স্থানীয় সরকারের সেক্রেটারি এবং জুলাই থেকে সেপ্টেম্বর ২০২২ পর্যন্ত লেভেলিং আপ, হাউজিং এবং কমিউনিটির স্টেট সেক্রেটারি ছিলেন। কনজারভেটিভ পার্টির একজন সদস্য, তিনি ২০০৫ সাল থেকে টুনব্রিজ ওয়েলসের সংসদ সদস্য (এমপি) হিসেবে দায়িত্ব পালন করেছেন। তিনি বর্তমানে বিজ্ঞান, উদ্ভাবন এবং প্রযুক্তি নির্বাচন কমিটির চেয়ারম্যান।

ক্লার্ক মিডলসব্রোতে জন্মগ্রহণ করেন এবং কেমব্রিজের ম্যাগডালিন কলেজে অর্থনীতি অধ্যয়ন করেন, যেখানে তিনি কেমব্রিজ ইউনিভার্সিটি সোশ্যাল ডেমোক্র্যাটসের সভাপতি ছিলেন। এরপর তিনি লন্ডন স্কুল অফ ইকোনমিক্স থেকে পিএইচডি ডিগ্রি অর্জন করেন।  ক্লার্ক ২০০১ থেকে ২০০৫ সালে পার্লামেন্টে তার নির্বাচন না হওয়া পর্যন্ত রক্ষণশীল নেতা ইয়ান ডানকান স্মিথ এবং মাইকেল হাওয়ার্ডের অধীনে বিবিসি -এর বাণিজ্যিক নীতির নিয়ন্ত্রক এবং তারপরে কনজারভেটিভ পার্টির নীতির পরিচালক হওয়ার আগে একজন ব্যবসায়িক পরামর্শক হিসাবে কাজ করেছিলেন।

ক্লার্ক ক্যামেরন-ক্লেগ জোটে ২০১০ থেকে ২০১২ সাল পর্যন্ত কমিউনিটি এবং স্থানীয় সরকার বিভাগের প্রতিমন্ত্রী, ২০১২ থেকে ২০১৩ সাল পর্যন্ত ট্রেজারির আর্থিক সচিব এবং ২০১৩ সাল থেকে ২০১৪ সাল পর্যন্ত মন্ত্রিপরিষদ অফিসে শহর ও সংবিধান প্রতিমন্ত্রী হিসেবে দায়িত্ব পালন করেছেন। জুলাই ২০১৪ এবং মে ২০১৫ এর মধ্যে, তিনি বিশ্ববিদ্যালয়, বিজ্ঞান এবং শহরগুলির মন্ত্রীর পদে অধিষ্ঠিত ছিলেন। ২০১৫ সালের সাধারণ নির্বাচনের পর, প্রধানমন্ত্রী ডেভিড ক্যামেরন ক্লার্ককে মন্ত্রিসভায় কমিউনিটি এবং স্থানীয় সরকারের সেক্রেটারি অফ স্টেট হিসেবে পদোন্নতি দেন। জুলাই ২০১৫ সালে, তিনি নতুন প্রধানমন্ত্রী থেরেসা মে কর্তৃক ব্যবসা, শক্তি এবং শিল্প কৌশলের সেক্রেটারি অফ স্টেট হিসাবে নিযুক্ত হন এবং ২৪ জুলাই ২০১৯ পর্যন্ত সেই ভূমিকায় ছিলেন। ২৯ অক্টোবর এটি পুনরুদ্ধার করার আগে, সরকারের বিরুদ্ধে ভোট দেওয়ার জন্য তিনি ৩ সেপ্টেম্বর ২০১৯-এ হুইপটি অপসারণ করেছিলেন। ২০২২ সালের মে মাসে, বরিস জনসন তাকে জাপানে প্রধানমন্ত্রীর বাণিজ্য দূত হিসাবে নামকরণ করেছিলেন।

ক্লার্ক এবং তার স্ত্রী হেলেনের তিনটি সন্তান, দুটি মেয়ে এবং একটি ছেলে। তারা রয়্যাল টুনব্রিজ ওয়েলসে থাকে। তিনি রোমান ক্যাথলিক চার্চের একজন সদস্য।

তথ্যসূত্র 

রক্ষণশীল দল (যুক্তরাজ্য) এর কাউন্সিলর
যুক্তরাজ্যের সংসদ সদস্য ২০১৯-২০২৪
যুক্তরাজ্যের সংসদ সদস্য ২০১৭-২০১৯
যুক্তরাজ্যের সংসদ সদস্য ২০১৫-২০১৭
যুক্তরাজ্যের সংসদ সদস্য ২০১০-২০১৫
যুক্তরাজ্যের সংসদ সদস্য ২০০৫-২০১০
সামাজিক গণতান্ত্রিক দল (যুক্তরাজ্য) এর রাজনীতিবিদ
যুক্তরাজ্যের কমন্সসভার স্বতন্ত্র সদস্য
ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
যুক্তরাজ্যের প্রিভি কাউন্সিলের সদস্য
ব্রিটিশ রাষ্ট্র সচিব
লন্ডন স্কুল অব ইকোনমিক্সের প্রাক্তন শিক্ষার্থী
ম্যাগডালিন কলেজ, কেমব্রিজের প্রাক্তন শিক্ষার্থী
১৯৬৭-এ জন্ম
জীবিত ব্যক্তি
যুক্তরাজ্যের বিশ্ববিদ্যালয়ের মন্ত্রী
বাণিজ্য বোর্ডের সভাপতি
ইয়ুখিম কোনোপ্লিয়া

ইয়ুখিম মিত্রোভিচ কোনোপ্লিয়া (; জন্ম: ২৬ আগস্ট ১৯৯৯; ইয়ুখিম কোনোপ্লিয়া নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনীয় ক্লাব শাখতার দোনেৎস্ক এবং ইউক্রেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।

২০১৬ সালে, কোনোপ্লিয়া ইউক্রেন অনূর্ধ্ব-১৮ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০২০ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ১০ ম্যাচে ১টি গোল করেছেন।

প্রারম্ভিক জীবন 
ইয়ুখিম মিত্রোভিচ কোনোপ্লিয়া ১৯৯৯ সালের ২৬শে আগস্ট তারিখে ইউক্রেনের দোনেৎস্কে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
কোনোপ্লিয়া ইউক্রেন অনূর্ধ্ব-১৭, ইউক্রেন অনূর্ধ্ব-১৮, ইউক্রেন অনূর্ধ্ব-১৯, ইউক্রেন অনূর্ধ্ব-২০ এবং ইউক্রেন অনূর্ধ্ব-২১ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০১৬ সালের ৭ই অক্টোবর তারিখে তিনি অস্ট্রিয়া অনূর্ধ্ব-১৮ দলের বিরুদ্ধে ম্যাচে ইউক্রেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ইউক্রেনের বয়সভিত্তিক দলের হয়ে তিনি প্রায় ৫ বছরে ২৭ ম্যাচে অংশগ্রহণ করে ১টি গোল করেছেন।

২০২০ সালের ৭ই অক্টোবর তারিখে, ২১ বছর, ১ মাস ও ১১ দিন বয়সে, ডান পায়ে ফুটবল খেলায় পারদর্শী কোনোপ্লিয়া ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইউক্রেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ফ্রান্স ৭–১ গোলের ব্যবধানে জয়লাভ করেছিল। ইউক্রেনের হয়ে অভিষেকের বছরে কোনোপ্লিয়া সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ৮ মাস ও ৯ দিন পর, ইউক্রেনের জার্সি গায়ে প্রথম গোলটি করেছেন; ২০২৩ সালের ১৬ই জুন তারিখে, উত্তর মেসিডোনিয়ার বিরুদ্ধে ম্যাচের ৬৭তম মিনিটে মিখাইলো মুদ্রিকের অ্যাসিস্ট হতে ইউক্রেনের হয়ে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 
 
 
 
 
 

১৯৯৯-এ জন্ম
জীবিত ব্যক্তি
ইউক্রেনীয় ফুটবলার
ফুটবল রক্ষণভাগের খেলোয়াড়
ফুটবল ক্লাব শাখতার দোনেৎস্কের খেলোয়াড়
ইউক্রেনের আন্তর্জাতিক যুব ফুটবলার
ইউক্রেনের অনূর্ধ্ব-১৭ আন্তর্জাতিক ফুটবলার
ইউক্রেনের অনূর্ধ্ব-১৯ আন্তর্জাতিক ফুটবলার
ইউক্রেনের অনূর্ধ্ব-২০ আন্তর্জাতিক ফুটবলার
ইউক্রেনের অনূর্ধ্ব-২১ আন্তর্জাতিক ফুটবলার
ইউক্রেনের আন্তর্জাতিক ফুটবলার
পুরুষ ফুটবল রক্ষণভাগের খেলোয়াড়
ইউক্রেনীয় প্রিমিয়ার লিগের খেলোয়াড়
উয়েফা ইউরো ২০২৪-এর খেলোয়াড়
টরকী বন্দর ভিক্টোরী মাধ্যমিক বিদ্যালয়

টরকী বন্দর ভিক্টোরী মাধ্যমিক বিদ্যালয় () বরিশাল জেলার গৌরনদী উপজেলার একটি শতবর্ষী মাধ্যমিক বিদ্যালয়। বিদ্যালয়টি ১৯২০ সালে প্রতিষ্ঠিত হয়।

অবস্থান 
বিদ্যালয়টি বরিশাল জেলার গৌরনদী উপজেলার টরকী বন্দর এলাকায় অবস্থিত।

তথ্যসূত্র

বহিঃসংযোগ 

 

১৯২০-এ প্রতিষ্ঠিত শিক্ষাপ্রতিষ্ঠান
১৯২০-এ ব্রিটিশ ভারতে প্রতিষ্ঠিত
বরিশাল জেলার বিদ্যালয়
ভেনেরা ২এমভি-২ নং. ১

ভেনেরা ২এমভি-২ নং. ১ (; অর্থ: ভেনাস ২এমভি-২ নং. ১), যা পশ্চিমে স্পুটনিক ২১ নামেও পরিচিত, হলো শুক্র অনুসন্ধানের জন্য ১৯৬২ সালে মহাশূণ্যে প্রেরণ করা একটি সোভিয়েত মহাকাশযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়, যা শুক্রকে পার্শ্ব-পরিভ্রমণের জন্য নির্ধারিত ছিলো। এর উৎক্ষেপক রকেটের সমস্যার কারণে এটি নিম্ন পৃথিবী কক্ষপথ ছেড়ে যেতে ব্যর্থ হয় এবং কয়েকদিন পর বায়ুমণ্ডলে পুনরায় প্রবেশ করে। এটি ছিলো দুটি ভেনেরা ২এমভি-২ মহাকাশযানের মধ্যে দ্বিতীয়টি, যাদের উভয়টিই পৃথিবীর কক্ষপথ ছেড়ে যেতে ব্যর্থ হয়েছিলো।

উৎক্ষেপণ 

ভেনেরা ২এমভি-২ নং. ১-কে একটি মোলনিয়া ৮কে৭৮ বাহক রকেটের ওপর বসিয়ে বাইকোনুর কসমোড্রোমের সাইট ১/৫ থেকে উৎক্ষেপণ করা হয়। মহাকাশযানটিকে ১৯৬২ সালের ১২ সেপ্টেম্বর তারিখের ০০:৫৯:১৩ ইউটিসিতে উৎক্ষেপণ করা হয়।

আরও দেখুন 

 শুক্র অভিযানসমূহের তালিকা;
 ১৯৬২-এ মহাকাশ যাত্রা;
 সৌরজগত অনুসন্ধানের সময়লেখ।

তথ্যসূত্র

বহিঃসংযোগ 

ভেনেরা কর্মসূচি
১৯৬২-এ উৎক্ষিপ্ত মহাকাশযান
জোন্ড ৩এমভি-১ নং. ২

জোন্ড ৩এমভি-১ নং. ২ (; অর্থ: জোন্ড ৩এমভি-১ নং. ২), বা, যেটি নং. ৪এ নামেও পরিচিত, যা পশ্চিমে ভেনেরা ১৯৬৪এ নামেও পরিচিত, হলো সৌরজগত অনুসন্ধানের জন্য ১৯৬২ সালে মহাশূণ্যে প্রেরণ করা একটি সোভিয়েত মহাকাশযান। এই অভিযানটিকে সোভিয়েত জোন্ড কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়। এর বাহক রকেটের তৃতীয় স্তরে সমস্যার কারণে এটি নিম্ন পৃথিবী কক্ষপথে পৌঁছতে ব্যর্থ হয়।

উৎক্ষেপণ 
জোন্ড ৩এমভি-১ নং. ২-কে একটি মোলনিয়া ৮কে৭৮ বাহক রকেটের ওপর বসিয়ে বাইকোনুর কসমোড্রোমের সাইট ১/৫ থেকে উৎক্ষেপণ করা হয়। মহাকাশযানটিকে ১৯৬৪ সালের ১৯ ফেব্রুয়ারি তারিখের ০৫:৪৭:৪০ ইউটিসিতে উৎক্ষেপণ করা হয়।

আরও দেখুন 

 শুক্র অভিযানসমূহের তালিকা;
 ১৯৬৪-এ মহাকাশ যাত্রা;
 সৌরজগত অনুসন্ধানের সময়লেখ;
 জোন্ড কর্মসূচির ব্যর্থ অভিযানসমূহ।

তথ্যসূত্র

বহিঃসংযোগ 

ভেনেরা কর্মসূচি
১৯৬৪-এ উৎক্ষিপ্ত মহাকাশযান
নরম্যান ল্যাম্ব

স্যার নরম্যান পিটার ল্যাম্ব (জন্ম ১৬ সেপ্টেম্বর ১৯৫৭) একজন ব্রিটিশ রাজনীতিবিদ এবং আইনজীবী। তিনি ২০০১ থেকে ২০১৯ সাল পর্যন্ত উত্তর নরফোকের লিবারেল ডেমোক্র্যাট সংসদ সদস্য (এমপি) ছিলেন এবং ২০১৭ থেকে ২০১৯ সাল পর্যন্ত বিজ্ঞান ও প্রযুক্তি নির্বাচন কমিটির সভাপতি ছিলেন।

ল্যাম্ব ২০১৫ লিবারেল ডেমোক্র্যাট নেতৃত্ব নির্বাচনে প্রার্থী ছিলেন। তিনি সম্প্রতি স্বাস্থ্য বিভাগের যত্ন ও সহায়তার প্রতিমন্ত্রী হিসেবে এবং এর আগে ব্যবসা, উদ্ভাবন এবং দক্ষতা বিভাগে কর্মসংস্থান সম্পর্কের প্রতিমন্ত্রী হিসেবে এবং এর আগে উপ-প্রধানমন্ত্রী নিক ক্লেগের সংসদীয় ব্যক্তিগত সচিব হিসেবে দায়িত্ব পালন করেছেন। কনজারভেটিভ-লিবারেল ডেমোক্র্যাট কোয়ালিশন সরকার।

ল্যাম্বকে ২০১৯ সালের জন্মদিনের সম্মানে নাইট উপাধি দেওয়া হয়েছিল। তিনি ডিসেম্বর ২০১৯ সালে দক্ষিণ লন্ডন এবং মডসলে এনএইচএস ফাউন্ডেশন ট্রাস্টের চেয়ারম্যান নিযুক্ত হন।

তথ্যসূত্র

বহিঃসংযোগ

 Norman Lamb MP official constituency website
 Back Norman, official 2015 party leadership campaign
 Profile at the Liberal Democrats

Article archive at The Guardian
 Profile: Norman Lamb, BBC News, 17 October 2002
Video clips
 YouTube
 Explaining Liberal Democrat health policy

লেস্টার বিশ্ববিদ্যালয়ের প্রাক্তন শিক্ষার্থী
নাইটস ব্যাচেলর
যুক্তরাজ্যের সংসদ সদস্য ২০১৭-২০১৯
যুক্তরাজ্যের সংসদ সদস্য ২০১৫-২০১৭
যুক্তরাজ্যের সংসদ সদস্য ২০১০-২০১৫
যুক্তরাজ্যের সংসদ সদস্য ২০০৫-২০১০
যুক্তরাজ্যের সংসদ সদস্য ২০০১-২০০৫
যুক্তরাজ্যের প্রিভি কাউন্সিলের সদস্য
জীবিত ব্যক্তি
ইংল্যান্ডের নির্বাচনী এলাকা থেকে উদার গণতন্ত্রী (যুক্তরাজ্য) এর সংসদ সদস্য
উদার গণতন্ত্রী (যুক্তরাজ্য) এর কাউন্সিলর
শ্রমিক দল (যুক্তরাজ্য) এর রাজনীতিবিদ
১৯৫৭-এ জন্ম
দানিলো পেরেইরা

দানিলো লুইস এলিও পেরেইরা (; জন্ম: ৯ সেপ্টেম্বর ১৯৯১; দানিলো পেরেইরা নামে সুপরিচিত) হলেন একজন বিসাউ-গিনীয়–পর্তুগিজ পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি প্রো লিগ-এর ক্লাব আল ইত্তিহাদ এবং পর্তুগাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।

২০০৯ সালে, পেরেইরা পর্তুগাল অনূর্ধ্ব-১৮ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় তিন বছর যাবত পর্তুগালের বয়সভিত্তিক দলের হয়ে খেলার পর, তিনি ২০১৫ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ৭১ ম্যাচে ২টি গোল করেছেন।

প্রারম্ভিক জীবন
দানিলো লুইস এলিও পেরেইরা ১৯৯১ সালের ৯ই সেপ্টেম্বর তারিখে গিনি-বিসাউয়ের বিসাউতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
পেরেইরা পর্তুগাল অনূর্ধ্ব-১৮, পর্তুগাল অনূর্ধ্ব-১৯, পর্তুগাল অনূর্ধ্ব-২০ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০০৯ সালের ২৪শে মার্চ তারিখে তিনি পোল্যান্ড অনূর্ধ্ব-১৮ দলের বিরুদ্ধে ম্যাচে পর্তুগাল অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। পর্তুগালের বয়সভিত্তিক দলের হয়ে তিনি প্রায় ৩ বছরে ৪৪ ম্যাচে অংশগ্রহণ করে ৪টি গোল করেছেন।

২০১৫ সালের ৩১শে মার্চ তারিখে, ২৩ বছর, ৬ মাস ও ২২ দিন বয়সে, ডান পায়ে ফুটবল খেলায় পারদর্শী পেরেইরা কাবু ভের্দির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। উক্ত ম্যাচের ৬১তম মিনিটে মধ্যমাঠের খেলোয়াড় বের্নার্দো সিলভার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি কাবু ভের্দি ২–০ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে পেরেইরা সর্বমোট ৭ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর, ২ মাস ও ৮ দিন পর, পর্তুগালের জার্সি গায়ে প্রথম গোলটি করেছেন; ২০১৬ সালের ৮ই জুন তারিখে, এস্তোনিয়ার বিরুদ্ধে ম্যাচের ৫৫তম মিনিটে রিকার্দো কুয়ারেজমার অ্যাসিস্ট হতে পর্তুগালের হয়ে ম্যাচের চতুর্থ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯১-এ জন্ম
জীবিত ব্যক্তি
বিসাউ-গিনীয় ফুটবলার
পর্তুগিজ ফুটবলার
ফুটবল মধ্যমাঠের খেলোয়াড়
পারি সাঁ-জেরমাঁর ফুটবলার
লিগ ১-এর খেলোয়াড়
পর্তুগালের আন্তর্জাতিক যুব ফুটবলার
পর্তুগালের অনূর্ধ্ব-১৯ আন্তর্জাতিক ফুটবলার
পর্তুগালের অনূর্ধ্ব-২০ আন্তর্জাতিক ফুটবলার
পর্তুগালের অনূর্ধ্ব-২১ আন্তর্জাতিক ফুটবলার
পর্তুগালের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
ফুটবল ক্লাব পোর্তুর খেলোয়াড়
প্রিমেইরা লিগার খেলোয়াড়
উয়েফা ইউরো ২০১৬-এর খেলোয়াড়
পর্তুগালের নাগরিকীকৃত নাগরিক
ফুটবল সেন্ট্রাল ডিফেন্ডার
পুরুষ ফুটবল মধ্যমাঠের খেলোয়াড়
স্পোর্ট লিসবোয়া বেনফিকার খেলোয়াড়
স্পোর্টস ক্লাব মারিতিমোর খেলোয়াড়
সেরিয়ে আ-এর খেলোয়াড়
পারমা কালচো ১৯১৩-এর খেলোয়াড়
এরেডিভিজির খেলোয়াড়
সৌদি পেশাদার লিগের খেলোয়াড়
আল ইত্তিহাদ ক্লাবের (জেদ্দা) খেলোয়াড়
২০১৭ ফিফা কনফেডারেশন্স কাপের খেলোয়াড়
উয়েফা ইউরো ২০২০-এর খেলোয়াড়
২০২২ ফিফা বিশ্বকাপের খেলোয়াড়
উয়েফা ইউরোপীয় চ্যাম্পিয়নশিপ বিজয়ী খেলোয়াড়
ইতালিতে প্রবাসী ফুটবলার
গনসালো ইনাসিও

গনসালো বের্নার্দো ইনাসিও (; জন্ম: ২৫ আগস্ট ২০০১; গনসালো ইনাসিও নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব স্পোর্টিং সিপি এবং পর্তুগাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০১৭ সালে, ইনাসিও পর্তুগাল অনূর্ধ্ব-১৭ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় চার বছর যাবত পর্তুগালের বয়সভিত্তিক দলের হয়ে খেলার পর, তিনি ২০২৩ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ৬ ম্যাচে ২টি গোল করেছেন।

প্রারম্ভিক জীবন
গনসালো বের্নার্দো ইনাসিও ২০০১ সালের ২৫শে আগস্ট তারিখে পর্তুগালের আলমাদায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ইনাসিও পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯, পর্তুগাল অনূর্ধ্ব-২০ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৭ সালের ২১শে ডিসেম্বর তারিখে তিনি তুরস্ক অনূর্ধ্ব-১৭ দলের বিরুদ্ধে ম্যাচে পর্তুগাল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। পর্তুগালের বয়সভিত্তিক দলের হয়ে তিনি প্রায় ৪ বছরে ১৯ ম্যাচে অংশগ্রহণ করে ১টি গোল করেছেন।

২০২৩ সালের ২৩শে মার্চ তারিখে, ২১ বছর, ৬ মাস ও ২৬ দিন বয়সে, বাম পায়ে ফুটবল খেলায় পারদর্শী ইনাসিও লিশটেনস্টাইনের বিরুদ্ধে অনুষ্ঠিত উয়েফা ইউরো ২০২৪ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি পর্তুগাল ৪–০ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে ইনাসিও সর্বমোট ৫ ম্যাচে ২টি গোল করেছেন। জাতীয় দলের হয়ে অভিষেকের ৫ মাস ও ১৯ দিন পর, পর্তুগালের জার্সি গায়ে প্রথম গোলটি করেছেন; ২০২৩ সালের ১১ই সেপ্টেম্বর তারিখে, লুক্সেমবার্গের বিরুদ্ধে ম্যাচের ১২তম মিনিটে ব্রুনো ফের্নান্দেসের অ্যাসিস্ট হতে পর্তুগালের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

২০০১-এ জন্ম
জীবিত ব্যক্তি
পর্তুগিজ ফুটবলার
ফুটবল রক্ষণভাগের খেলোয়াড়
প্রিমেইরা লিগার খেলোয়াড়
পর্তুগালের আন্তর্জাতিক যুব ফুটবলার
পর্তুগালের অনূর্ধ্ব-১৭ আন্তর্জাতিক ফুটবলার
পর্তুগালের অনূর্ধ্ব-১৯ আন্তর্জাতিক ফুটবলার
পর্তুগালের অনূর্ধ্ব-২০ আন্তর্জাতিক ফুটবলার
পর্তুগালের অনূর্ধ্ব-২১ আন্তর্জাতিক ফুটবলার
পর্তুগালের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
ফুটবল সেন্ট্রাল ডিফেন্ডার
স্পোর্টিং সিপি-এর ফুটবলার
রুবেন নেভেস

রুবেন দিয়োগো দা সিলভা নেভেস (; জন্ম: ১৩ মার্চ ১৯৯৭; রুবেন নেভেস নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং পর্তুগাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০১২ সালে, নেভেস পর্তুগাল অনূর্ধ্ব-১৫ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় তিন বছর যাবত পর্তুগালের বয়সভিত্তিক দলের হয়ে খেলার পর, তিনি ২০১৫ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ৪৬ ম্যাচে অংশগ্রহণ করেছেন।

প্রারম্ভিক জীবন
রুবেন দিয়োগো দা সিলভা নেভেস ১৯৯৭ সালের ১৩ই মার্চ তারিখে পর্তুগালের মোজেলোসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
নেভেস পর্তুগাল অনূর্ধ্ব-১৫, পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-২১ এবং পর্তুগাল অনূর্ধ্ব-২৩ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১২ সালের ৫ই জুন তারিখে তিনি রাশিয়া অনূর্ধ্ব-১৫ দলের বিরুদ্ধে ম্যাচে পর্তুগাল অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। পর্তুগালের বয়সভিত্তিক দলের হয়ে তিনি প্রায় ৩ বছরে ৬৯ ম্যাচে অংশগ্রহণ করে ৮টি গোল করেছেন।

২০১৫ সালের ১৪ই নভেম্বর তারিখে, ১৮ বছর, ৮ মাস ও ১ দিন বয়সে, ডান পায়ে ফুটবল খেলায় পারদর্শী নেভেস রাশিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। উক্ত ম্যাচের ৭৩তম মিনিটে মধ্যমাঠের খেলোয়াড় আন্দ্রে আন্দ্রের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৮ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি রাশিয়া ১–০ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে নেভেস সর্বমোট ২ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯৭-এ জন্ম
জীবিত ব্যক্তি
পর্তুগিজ ফুটবলার
ফুটবল মধ্যমাঠের খেলোয়াড়
আল হিলাল সৌদি ফুটবল ক্লাবের খেলোয়াড়
সৌদি পেশাদার লিগের খেলোয়াড়
পর্তুগালের আন্তর্জাতিক যুব ফুটবলার
পর্তুগালের অনূর্ধ্ব-১৭ আন্তর্জাতিক ফুটবলার
পর্তুগালের অনূর্ধ্ব-২১ আন্তর্জাতিক ফুটবলার
পর্তুগালের অনূর্ধ্ব-২৩ আন্তর্জাতিক ফুটবলার
পর্তুগালের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
ফুটবল ক্লাব পোর্তুর খেলোয়াড়
ফুটবল ক্লাব পোর্তু বি-এর খেলোয়াড়
প্রিমিয়ার লিগের খেলোয়াড়
প্রিমেইরা লিগার খেলোয়াড়
উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
পুরুষ ফুটবল মধ্যমাঠের খেলোয়াড়
পাদ্রোইন্সে ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
উয়েফা ইউরো ২০২০-এর খেলোয়াড়
২০২২ ফিফা বিশ্বকাপের খেলোয়াড়
সিয়ারা ব্রাভো

সিয়ারা কুইন ব্রাভো ( ; জন্ম ১৮ মার্চ, ১৯৯৭) একজন মার্কিন অভিনেত্রী। তিনি নিকেলোডিয়ন ধারাবাহিক বিগ টাইম রাশ এবং ফক্স ধারাবাহিক রেড ব্যান্ড সোসাইটিতে একজন শিশু অভিনেত্রী হিসাবে অভিনয় করে তার কর্মজীবন শুরু করেছিলেন।   তিনি নিকেলোডিয়ন টেলিভিশন চলচ্চিত্র জিনক্সড এবং সুইন্ডল- এও উপস্থিত ছিলেন।

ব্রাভো কণ্ঠ দিয়েছেন ওপেন সিজন ৩ -এ জিসেলিটা, হ্যাপিনেস ইজ আ ওয়ার্ম ব্ল্যাঙ্কেট, চার্লি ব্রাউন তে প্যাটি এবং স্পেশাল এজেন্ট ওসো -তে সারা চরিত্রের।

জীবনের প্রথমার্ধ 
আলেকজান্দ্রিয়া, কেন্টাকিতে জন্ম ও বেড়ে ওঠা, ব্রাভো সিনসিনাটি, ওহিওতে কাছাকাছি সামিট কান্ট্রি ডে স্কুলে পড়াশোনা করেছেন।

কর্মজীবন

তথ্যসূত্র

বহিঃসংযোগ 

 
 Katalyst article

১৯৯৭-এ জন্ম
জীবিত ব্যক্তি
২১শ শতাব্দীর মার্কিন অভিনেত্রী
মার্কিন কণ্ঠাভিনেত্রী
মার্কিন টেলিভিশন অভিনেত্রী
মার্কিন চলচ্চিত্র অভিনেত্রী
মার্কিন শিশু অভিনেত্রী
কেন্টাকির অভিনেত্রী